Klaudio Ranjēri

**Klaudio Ranjēri** (; dzimis  Romā) ir itāliešu futbola treneris un bijušais futbolists. Spēlējis aizsarga pozīcijā. Kopš 2024. gada novembra ir Itālijas kluba *[[AS Roma]]* galvenais treneris.

## Futbolista karjera
Profesionāla futbolista karjeru sāka *[[AS Roma]]*, taču divās sezonās aizvadīja tikai sešas spēles. No 1974. līdz 1982. gadam spēlēja klubā *[[U.S. Catanzaro 1929|Catanzaro]]*. Karjeras turpinājumā pārstāvējis arī klubus *[[Calcio Catania|Catania]]* un *[[U.S. Città di Palermo|Palermo]]*.

## Trenera karjera
Pēc spēlētāja karjeras beigām kļuva par treneri. Sākumā trenēja amatieru vienību *Vigor Lamezia*, vēlāk arī *Campania Puteolana* C1 sērijā. Pirmos nozīmīgos panākumus guva ar *[[Cagliari Calcio|Cagliari]]*, ko no C1 sērijas aizveda līdz A sērijai. 1991. gadā kļuva par *[[SSC Napoli|Napoli]]* galveno treneri. Pirmajā sezonā ieguva 4. vietu A sērijā un kvalificējās UEFA kausam, taču nākamā nebija sekmīga, un Ranjēri klubu atstāja. 1993. gadā sāka vadīt *[[ACF Fiorentina|Fiorentina]]*. 1993.—1994. gada sezonā uzvarēja B sērijā, iegūstot ceļazīmi uz A sēriju. 1996. gadā uzvarēja Itālijas kausa izcīņā un izcīnīja arī Itālijas superkausu.

1997. gadā pārcēlās uz Spāniju, kļūstot pat *[[Valencia CF|Valencia]]* galveno treneri. 1999. gadā uzvarēja Spānijas Karaļa kausā. 1999.—2000. gada sezonā vadīja citu Spānijas klubu Madrides "Atletico", taču panākumus neguva. 2000. gadā kļuva par Anglijas Premjerlīgas kluba *[[Chelsea F.C.|Chelsea]]* galveno treneri. Tajā nostrādāja četras sezonas. 2004. gadā sasniedza UEFA Čempionu līgas pusfinālu un otro vietu Premjerlīgā, taču titulus neizcīnīja. 2004.  gada jūnijā atgriezās *Valencia* klubā, uzreiz iegūstot UEFA Superkausu, tomēr sezonas turpinājumā komanda spēlēja nesekmīgi, Ranjēri tika atlaists.

Pēc divu gadu pauzes Ranjēri atgriezās trenera darbā 2007. gadā kā *[[Parma Calcio 1913|Parma]]* galvenais treneris, iegūstot 12. vietu A sērijā. Pēc sezonas beigām tika iecelts par *[[Juventus F.C.|Juventus]]* galveno treneri. Klubs bija tikko atgriezies A sērijā, Ranjēri vadībā tika izcīnīta 3. vieta un iegūta ceļazīme uz Čempionu līgu. Karjeras turpinājumā vadīja citus A sērijas klubus *[[AS Roma]]* un Milānas "Internazionale", lai gan nozīmīgus panākumus neguva. 2012. gadā kļuva par *[[AS Monaco FC|AS Monaco]]* galveno treneri. Komanda tolaik spēlēja Francijas 2. līgā (*Ligue 2*). Ranjēri vadībā *Monaco* uzvarēja līgā un iekļuva *[[Francijas futbola 1. līga|Ligue 1]]*, nākamajā sezonā sasniedzot 2. vietu aiz Parīzes "Saint-Germain". Tomēr līgums netika pagarināts.

2014. gada jūlijā tika apstiprināts par Grieķijas izlases galveno treneri. 2016. gada Eiropas čempionāta kvalifikācijas turnīru komanda aizvadīja ļoti neveiksmīgi, un tā paša gada novembrī pēc zaudējuma Fēru Salu izlasei Ranjēri tika atbrīvots no amata.

2015. gada jūlijā kļuva par *[[Leicester City F.C.|Leicester City]]* galveno treneri. 2015.—2016. gada sezonā Ranjēri vadībā komanda izcīnīja Anglijas Premjerlīgas čempiontitulu. Ranjēri tika atzīts par sezonas labāko treneri Premjerlīgā. FIFA atzina Ranjēri par 2016. gada labāko treneri. Tomēr nākamā sezona nebija sekmīga, un 2017. gada februārī Ranjēri tika atbrīvots no amata.

Karjeras turpinājumā vadīja Francijas klubu *[[FC Nantes|Nantes]]* un Anglijas vienību *[[Fulham F.C.|Fulham]]*. 2019. gada martā atgriezās *AS Roma* un vadīja komandu līdz sezonas beigām. 2019. gada oktobrī kļuva par Dženovas "Sampdoria" galveno treneri. Pēc 2020.—2021. gada sezonas, kurā komanda A sērijā izcīnīja 9. vietu, līgumu nepagarināja. 2021. gada oktobrī kļuva par Anglijas Premjerlīgas kluba *[[Watford FC]]* galveno treneri. 2022. gada janvārī, komandai atrodoties izkrišanas zonā, tika atbrīvots no amata. 2022. gada decembrī *[[Cagliari Calcio|Cagliari]]*, kas tobrīd spēlēja B sērijā, paziņoja par Ranjēri iecelšanu galvenā trenera amatā ar 2023. gada 1. janvāri. Viņa vadībā komanda ieguva 5. vietu B serijā un vēlāk uzvarēja pārspēlēs par iekļūšanu A sērijā. Pēc 2023.—2024. gada sezonas noslēdza trenera karjeru. Tomēr 2024. gada novembrī pēc *AS Roma* uzaicinājuma nolēma atgriezties trenera darbā un kļuva par komandas galveno treneri līdz sezonas beigām. Viņš arī piekrita pēc tam pievienoties kluba vadībai, lai kļūstu par vienu no padomniekiem.

## Sasniegumi

### Trenera karjera
**Cagliari**

* Itālijas Serie C: 1988–89

**Fiorentina**

* Itālijas Serie B: 1993–94
* Coppa Italia: 1995–96
* Supercoppa Italiana: 1996

**Valencia**

* Copa del Rey: 1998–99
* UEFA Intertoto kauss: 1998
* UEFA Superkauss: 2004

**Monaco**

* Francijas 2. līga: 2012–13

**Leicester City**

* Anglijas Premjerlīga: 2015–16

**Individuālie sasniegumi**

* Anglijas Premjerlīgas sezonas labākais treneris: 2015–16
* Eiropas sezonas labākais treneris: 2015–16

## Atsauces

## Ārējās saites